Il-Malta Arts Festival jissokta b’kunċert oriġinali b’differenza li jikkombina; jħallat u jżewwaq l-mużika kontemporanja ma’ elementi videografiċi. Up Close hija kollezzjoni ta’ kompożizzjonijiet mużikali tal-Olandiż Michel van der Aa. Huwa ukoll id-direttur artistiku tal-filmat li se jakkumpanja lill-mużiċisti waqt kunċert bl-istess isem bis-sehem tas-solista fuq il-vjolinċell Konstanze van Gutzeit. L-Orkestra Filarmonika ta’ Malta se toffri l-isfond mużikali f’koreografija preċiża u sinerġija bejn il-filmati u n-noti mużikali taħt id-direzzjoni ta’ Pavel Snajdr. Il-programm se jinkludi Triple Quartet ta’ Steve Reich u Cantus in Memory of Benjamin Britten ta’ Arvo Pärt.